ddrg/super_eurlex huggingface dataset:
61.

opfordrer til tættere samarbejde mellem platforme og rettighedshavere med henblik på at sikre en korrekt clearing af rettigheder og på at bekæmpe krænkelser af intellektuelle ejendomsrettigheder online; minder om, at sådanne overtrædelser kan udgøre et reelt problem, ikke blot for virksomhederne, men også for forbrugernes sikkerhed og sundhed, som bør gøres opmærksomme på eksistensen af ulovlig handel med forfalskede produkter; gentager derfor sin opfordring til at anvende »følg pengene«-tilgangen med relevante betalingstjenester med henblik på at fratage falsknere deres mulighed for at forfølge deres økonomiske aktivitet; understreger, at en revision af direktivet om håndhævelse af intellektuelle ejendomsrettigheder kunne være et passende middel til at sikre en høj grad af samarbejde mellem forskellige platforme, brugere og alle andre økonomiske aktører, sammen med den korrekte anvendelse af direktivet om elektronisk handel;
23.

glæder sig over, at Kommissionen har reageret på dets opfordring til at forbedre indsatsen for at forene arbejdsliv og privatliv ved hjælp af ikke-lovgivningsmæssige forslag og et lovgivningsforslag, som skaber flere former for orlov med henblik på at imødegå udfordringerne i det 21. århundrede; understreger, at de forslag, Kommissionen har fremsat, er et godt grundlag for at opfylde de europæiske borgeres forventninger; opfordrer alle institutioner til at gennemføre denne pakke så hurtigt som muligt;
40.

opfordrer Kommissionen til at udstede retningslinjer for, hvordan EU-retten finder anvendelse på de forskellige typer forretningsmodeller på platformene, for om nødvendigt at lukke lovgivningsmæssige huller på området beskæftigelse og social sikring; mener, at det store potentiale for gennemsigtighed i platformsøkonomien åbner mulighed for høj sporbarhed i tråd med målet om at håndhæve gældende lovgivning; tilskynder medlemsstaterne til at gennemføre tilstrækkelige arbejdstilsyn hos onlineplatforme og til at pålægge sanktioner, når reglerne ikke er blevet overholdt, især for så vidt angår arbejds- og ansættelsesforhold, men også med hensyn til særlige krav til kvalifikationer; opfordrer Kommissionen og medlemsstaterne til at være særlig opmærksomme på sort arbejde og proformaselvstændigt arbejde i denne sektor og til at sætte platformsøkonomien på dagsordenen for den europæiske platform til bekæmpelse af sort arbejde; tilskynder medlemsstaterne til at stille de nødvendige ressourcer til rådighed for tilsyn;
6.

er dybt bekymret over den fortsatte brug af »blasfemiloven« i Pakistan og mener, at dette forværrer atmosfæren af religiøs intolerance; bemærker den pakistanske højesterets konklusion om, at personer, der anklages for »blasfemi«, i uforholdsmæssigt stor og uoprettelig grad lider under manglen på tilstrækkelige beskyttelsesmekanismer mod urigtig anvendelse eller misbrug af sådanne love; opfordrer derfor den pakistanske regering til at ophæve paragraf 295-A, 295-B og 295-C i straffeloven og til at indføre effektive proceduremæssige og institutionelle beskyttelsesmekanismer for at forhindre misbrug af »blasfemi«-anklager; opfordrer ligeledes regeringen til at indtage en mere håndfast holdning med hensyn til at fordømme selvtægt over for påståede »gudsbespottere« og opfordrer den indtrængende til ikke selv at gøre brug af »blasfemi«-retorikken;
2.

glæder sig over den respekt for de grundlæggende frihedsrettigheder, der blev udvist i forbindelse med det tidlige valg den 11. december 2016, som var veltilrettelagt, blev afholdt på en gennemsigtig og inkluderende måde og forløb uden væsentlige hændelser; bemærker, at OSCE/ODIHR anså det for at være et reelt valg med konkurrence mellem partier og kandidater; glæder sig over, at alle politiske partier accepterede valgresultatet af hensyn til stabiliteten i landet, og understreger, at det er deres ansvar at sikre, at landet ikke ryger tilbage i en politisk krise; opfordrer alle parter til at afholde sig fra at obstruere parlamentets effektive funktionsevne; opfordrer indtrængende den nye regering til hurtigt at gå videre med de nødvendige reformer for at sikre landets euro-atlantiske integration og fremme dets EU-fremtidsudsigter til gavn for borgerne; mener, at samarbejde på tværs af partierne og de etniske grupper er afgørende for at kunne tackle de presserende indenlandske og EU-relaterede udfordringer og for at kunne fastholde den positive henstilling til, at der indledes tiltrædelsesforhandlinger med EU;
31.

glæder sig over forbedringen af den økonomiske situation og stigningen i skatteindtægter, hvilket stiller flere ressourcer til rådighed for regeringen til at gennemføre sine politikker; udtrykker imidlertid sin bekymring over holdbarheden af Kosovos budget hvad angår størrelsen af de ydelser, der gives til især krigsveteraner, og opfordrer i denne forbindelse til en reform af den relevante lov som aftalt med Den Internationale Valutafond; gentager, at socioøkonomiske strukturreformer er af afgørende betydning for at støtte væksten på lang sigt; understreger nødvendigheden af hurtigst muligt at styrke den lokale industri, samtidig med at der fokuseres på lokalt fremstillede produkters konkurrencedygtighed, således at de kan opfylde EU's standarder for import; er bekymret over afhængigheden af pengeoverførsler fra migranter; udtrykker bekymring over de beslutninger vedrørende ad hoc-finansiering, der er truffet og undergraver den stabilitet, som erhvervslivet har brug for; gentager, at det er nødvendigt at fremskynde registreringen af nye virksomheder, som for øjeblikket hæmmes af uansvarlig forvaltning, underudviklet infrastruktur, svage retsstatsforhold og korruption; opfordrer indtrængende Kosovo til at følge op på henstillingerne fra EU's »Small Business Act«-vurdering og indførelsen af konsekvensvurderinger af lovgivningen for at mindske den administrative byrde for SMV'er og opfordrer Kommissionen til at øge bistanden til SMV'er; opfordrer Kosovo til fuldt ud at gennemføre anbefalingerne fra det økonomiske reformprogram 2016-2018 og den europæiske reformdagsorden, som blev iværksat den 11. november 2016;
13.

minder om, at direktiv 82/891/EØF kun regulerer spaltninger af selskaber internt i en medlemsstat; bemærker, at tallene for indenlandske spaltninger viser et reelt behov for at etablere en særlig EU-ramme for grænseoverskridende spaltninger, selv om de enkelte tilfælde af spaltninger af selskaber mellem forskellige medlemsstater er mere sjældne, som det fremgår af Kommissionens høring fra 2015; understreger, at et eventuelt nyt direktiv ikke bør kunne anvendes som et formelt instrument til spaltning af et selskab med henblik på forumshopping for at undgå retlige forpligtelser i henhold til national lovgivning;
21.

opfordrer Kommissionen til at sikre en bedre synergi og kommunikation mellem og om ESI-fondene og andre EU-fonde og -programmer, herunder EFSI, og til at gøre det lettere at gennemføre flerfondsoperationer; understreger, at EFSI ikke bør undergrave den strategiske sammenhæng, den territoriale koncentration og det langsigtede perspektiv i programmerne for samhørighedspolitikken og ikke bør træde i stedet for eller fortrænge tilskud eller sigte mod at erstatte eller reducere budgettet for ESI-fondene; insisterer på dens ressourcers additionalitet; opfordrer til udarbejdelse af klare afgrænsninger mellem EFSI og samhørighedspolitikken, samtidig med at der skabes muligheder for at kombinere dem og gøre det lettere at anvende dem uden at blande dem, hvilket kan gøre finansieringsstrukturen mere attraktiv, med henblik på at gøre god brug af de knappe ressourcer i EU; mener, at der er behov for en harmonisering af reglerne for flerfondsoperationer og en klar kommunikationsstrategi angående de eksisterende finansieringsmuligheder; opfordrer i denne forbindelse Kommissionen til at udvikle en værktøjskasse for støttemodtagere;
50.

minder om, at et niende rammeprogram er under forberedelse; understreger behovet for at sikre, at bedste praksis fra Horisont 2020 anvendes i forbindelse med udformningen af programmet; foreslår mere støtte til innovation, som er økonomisk effektiv for erhvervslivet og større fleksibilitet mellem budgetter for de forskellige delprogrammer med henblik på at undgå en manglende finansiering af dem, som betegnes som »fremragende«;
10.

støtter Kommissionens undersøgelse af et muligt EU-dækkende initiativ om beklædningssektoren, hvor frivillige initiativer og strenge adfærdskodekser er nøgleprincipper; noterer sig Kommissionens arbejdsdokument af 24. april 2017 om »Bæredygtige beklædningsværdikæder gennem EU's udviklingsindsats« og gentager sin anmodning om, at Kommissionen ikke begrænser sig til det arbejdsdokument, men også er åben for muligheden for, at det bliver til bindende lovgivning om rettidig omhu; understreger endvidere, at koordinering, deling af oplysninger, udveksling af bedste praksis og regeringernes engagement i fastlæggelse af passende rammebetingelser herfor kan bidrage til at øge effektiviteten i private og offentlige initiativer vedrørende værdikæder og opnå positive resultater med hensyn til bæredygtig udvikling; understreger betydningen af at øge bevidstheden blandt forbrugerne for at forbedre gennemsigtigheden samt støtte anstrengelserne for bedre arbejds- og miljøstandarder, produktsikkerhed og bæredygtigt forbrug;
61.

understreger, at det er afgørende at tilpasse uddannelsessystemerne for at imødekomme det stigende behov for fagfolk med digitale færdigheder i EU; understreger, at der, hvis man ønsker at skabe et virkeligt digitalt indre marked i Europa, er behov for en større indsats for at forbedre borgernes, især mindreåriges, mediekendskab;
9.

opfordrer indtrængende Rådet og Kommissionen til på de kommende IWC-67 møder at anvende en fælles tilgang til hvalfangst, der er mindst lige så præventiv som den nuværende fælles holdning, og til at samarbejde med tredjelande for at opnå flertalsstøtte til oprettelse af hvalreservater;
46.

anerkender vigtigheden af at yde klar vejledning og støtte til virksomheder for at udarbejde effektive procedurer for korruptionsbekæmpelse i deres aktiviteter, navnlig for SMV'er, gennem særlige bestemmelser i handelsaftaler for at sætte dem i stand til at bekæmpe korruption; understreger, at der ikke findes nogen ensartet tilgang til overholdelse af kravene; opfordrer Kommissionen til at overveje at udvikle støtte til kapacitetsopbyggende projekter vedrørende bekæmpelse af korruption, såsom udveksling af bedste praksis og uddannelse for at hjælpe medlemsstaterne og erhvervslivet med at overvinde eventuelle problemer, de måtte støde på inden for dette område;
50.

understreger betydningen af, at de lande, som endnu ikke har ratificeret ILO-konvention nr. 182 om de værste former for børnearbejde og nr. 138 om lavalder for tilladelse til beskæftigelse og arbejde, gør det; minder om, at EU i overensstemmelse med sit værdigrundlag er forpligtet til at udrydde de værste former for børnearbejde på globalt plan og blandt andet arbejde for et forbud mod børnearbejde som led i sin optræden udadtil, jf. artikel 21 i TEU; gentager sin opfordring til en harmonisering og styrkelse af kontrollen med import og forsyningskæder for at sikre, at kun produkter, som ikke er fremstillet ved hjælp af tvangsarbejde, børnearbejde eller moderne former for slaveri kommer ind på EU-markedet; understreger sin støtte til igangværende initiativer til fordel for små og mellemstore virksomheder og organisationer for mindre landbrug med henblik på at gøre det muligt for dem at opnå en større andel af værdien i de globale værdikæder, f.eks. i forbindelse med retfærdig handel ( fair trade ); understreger, at det er vigtigt, at bekæmpelsen af tvangsarbejde og børnearbejde indarbejdes i alle EU's frihandelsaftaler gennem kapitler om bæredygtig udvikling for at sikre, at dette mål deles af handelspartnerne; opfordrer Kommissionen og medlemsstaterne til at forsvare dette forslag i alle internationale fora, herunder ILO, OECD, FN og WTO med henblik på at gøre fremskridt i kampen mod tvangsarbejde og børnearbejde; understreger i denne forbindelse, at målet om produkter, som ikke er fremstillet ved hjælp af børnearbejde, kun kan opnås, hvis det går hånd i hånd med indførelsen af en løn, man kan leve af, for barnets familiemedlemmer;
47.

understreger, at energifattigdom, der ofte defineres som en situation, hvor individer eller husholdninger ikke er i stand til at opvarme boligen tilstrækkeligt op eller gøre brug af andre nødvendige energitjenester til en overkommelig pris, er et problem i mange medlemsstater; understreger, at energifattigdom skyldes stigende i energipriser, krisens indvirkning på de nationale og regionale økonomier og boliger med lav energieffektivitet; minder om, at det ifølge EU’s statistikker om indkomstforhold og levevilkår (EU-SILC) skønnes, at 54 mio. unionsborgere (10,8 % af EU's befolkning) ikke var i stand til at holde deres bolig tilstrækkeligt varm i 2012 og et lignede tal blev angivet for forsinket betaling af regninger på el, gas og vand eller tilfælde af dårlige boligforhold; opfordrer medlemsstaterne til at anerkende og tage fat på dette problem, idet en garanti for basale energitjenester er afgørende for at sikre, at samfund ikke oplever negative indvirkninger på helbredet eller synker dybere ned i fattigdom, men kan opretholde en god livskvalitet, såvel som at sikre, at de finansielle bidrag til at bistå husholdninger, der har brug for støtte, ikke bliver for store; understreger, at moderne energitjenester er afgørende for menneskers trivsel og for et lands økonomiske udvikling; men alligevel har 1,2 milliarder mennesker på verdensplan ikke adgang til elektricitet og mere end 2,7 milliarder mennesker har ikke rene køkkenfaciliteter; minder desuden om, at over 95 % af disse mennesker enten lever i Afrika syd for Sahara eller i udviklingslande i Asien, og ca. 80 % bor i landdistrikterne; understreger, at energi er afgørende for næsten alle de store udfordringer og muligheder, som verden står overfor i dag; understreger, at hvad angår beskæftigelse, klimaændringer, fødevareproduktion eller stigende indkomster er adgang til energi for alle afgørende, og at bæredygtig energi udgør mulighed, idet den forvandler liv, økonomier og planeten;
41.

opfordrer indtrængende Kommissionen til hurtigst muligt at præcisere nøgleelementerne i en retfærdig, effektiv og gennemførlig licensudstedelsesmetode, der er struktureret omkring FRAND-principperne, idet der tages hensyn til såvel rettighedshaverne som de ansvarlige for gennemførelse af standarder, som omfatter standardessentielle patenter, samt et rimeligt afkast på investeringerne og alment tilgængelige teknologier, der er udviklet ved en bæredygtig åben standardiseringsproces; opfordrer Kommissionen til at notere sig EU-Domstolens dom i sag C-170/13 (Huawei mod ZTE), der skaber balance mellem indehavere af standardessentielle patenter og de ansvarlige for gennemførelse heraf med henblik på at undgå patentkrænkelser og sikre effektiv bilæggelse af tvister; opfordrer endvidere Kommissionen til at forbedre definitionen i forbindelse med patentets anvendelsesområde og til at tage fat på spørgsmålene vedrørende informationsasymmetrier mellem SMV'er og store virksomheder, øge gennemsigtigheden af erklæringerne om standardessentielle patenter og forbedre kvaliteten af informationen om forholdet mellem standardessentielle patenter og produkter; er af den opfattelse, at al kompensation til udviklere af standardessentielle patenter skal være baseret på rimelige, forholdsmæssige og ikke-diskriminerende vilkår såvel som på gennemsigtige, rimelige, forudsigelige og holdbare royaltysatser, undtagen når udviklere beslutter sig for at levere den standard, der er til rådighed, uden finansiel kompensation; anerkender dog, at der findes forskellige forretningsmodeller, såsom royaltyfri licensering og open source software-implementering, og at lovgivning og drøftelser derfor fortsat bør anerkende brugen af alle modeller på et grundlag, der omfatter rettigheder for alle markedssektorer og indehavere af intellektuelle ejendomsrettigheder;
9.

opfordrer Kommissionen til at fremme, at produkter kan repareres, ved — at tilskynde til og lette foranstaltninger, der gør det attraktivt for forbrugeren at vælge reparation af et produkt — at anvende byggemetoder og -materialer, der gør reparation af et produkt eller udskiftning af dets komponenter lettere og billigere; forbrugerne bør ikke bringes i en situation, hvor de oplever en uendelig kæde af reparation og vedligeholdelse af defekte produkter — i tilfælde af gentagen mangel på overensstemmelse eller reparationstid på over en måned at tilskynde til, at garantien forlænges med en periode svarende til den tid, reparationen har taget — indtrængende at opfordre til, at dele af afgørende betydning for et produkts funktionsevne kan udskiftes og repareres, ved at medtage produktets reparationsegnethed som en af dets væsentlige egenskaber, når det er hensigtsmæssigt, og ved at modvirke, at vigtige komponenter såsom batterier og LED-komponenter fastgøres i et produkt, medmindre en sådan fastgørelse er begrundet i sikkerhedshensyn — indtrængende at opfordre producenterne til at sikre, at der med produktet på købstidspunktet følger vedligeholdelses- og reparationsvejledninger, navnlig med produkter, hvor vedligeholdelse og reparation er meget vigtige, for at forbedre muligheden for at forlænge produktlevetiden — at sikre muligheden for at anvende dele af samme kvalitet og med samme ydeevne i stedet for originale dele ved reparation af alle produkter i overensstemmelse med gældende lovgivning — så vidt muligt at udvikle standardisering af reservedele og værktøj, der er nødvendige for at reparere produktet, med sigte på at øge reparationstjenesteydelsernes effektivitet — at tilskynde producenterne til på anmodning at levere vedligeholdelses- og reparationsvejledninger på forskellige sprog til reparationsværksteder — at tilskynde producenterne til at udvikle batteriteknologier, der sikrer, at batteriers og akkumulatorers levetid matcher produktets forventede levetid bedre, eller alternativt gøre det mere lettilgængeligt at skifte batterier til en pris, der står i et rimeligt forhold til produktets pris;
58.

slår til lyd for foranstaltninger til at gøre det så nemt som muligt for tredjelande at deltage yderligere i grænseoverskridende og fælles projekter som f.eks. Europarådets kulturruter samt at inddrage dem som aktører i den fremtidige strategi for EU's delegationer i tredjelande, hvilket giver dem mulighed for at drage fuld fordel af deres arbejde i tredjelande for EU's kulturelle aktiviteter som f.eks. den europæiske kulturhovedstad og LUX-prisen; minder om, at digitale værktøjer, teknologiske platforme, såsom europæiske og kulturelle netværk, kan spille en afgørende rolle i at nå et større publikum og udbrede bedste praksis;
Q.

der henviser til, at det politiske dødvande i Burundi og forværringen af den økonomiske situation har alvorlige konsekvenser for befolkningen; der henviser til, at FN’s Højkommissariat for Flygtninge anslår, at mere end 420 000 mennesker har forladt Burundi for at søge tilflugt i nabolandene; der henviser til, at der ifølge FN's vicegeneralsekretær for øjeblikket er 209 000 internt fordrevne; der henviser til, at 3 millioner mennesker har behov for humanitær bistand, og 2,6 millioner lider under akut fødevareusikkerhed, og 700 000 har brug for akut fødevarenødhjælp, på trods af at regeringen har ophævet visse restriktioner; der henviser til, at denne situation udgør en alvorlig trussel mod stabiliteten i regionen;
33.

understreger, at en løsning på Cypern-problemet vil have en positiv indvirkning på hele regionen, men vil først og fremmest være en fordel for både græsk-cyprioter og tyrkisk-cyprioter; bifalder den fælles erklæring af 11. februar 2014 som et grundlag for en bilæggelse og roser lederne af det græsk-cypriotiske og det tyrkisk-cypriotiske samfund for at have gjort store fremskridt i drøftelserne om en genforening; bifalder aftalen mellem de to ledere om en række tillidsskabende foranstaltninger og opfordrer til, at alle vedtagne foranstaltninger gennemføres; bifalder udvekslingen af foretrukne kort, som indtil videre er den første af sin art, og den første konference om Cypern, der blev afholdt i Genève med garantimagter og med deltagelse af EU, og støtter fortsættelsen af den med det formål at nå frem til en gensidigt acceptabel aftale om emnet sikkerhed og garantier; støtter en rimelig, omfattende og farbar bilæggelse, der er baseret på en føderation bestående af to samfund og to zoner, status som en enkel international juridisk person, én suverænitet og ét statsborgerskab med politisk lighed mellem de to befolkningsgrupper i overensstemmelse med de relevante resolutioner fra FN's Sikkerhedsråd, folkeretten, EU-lovgivningen og på grundlag af respekt for de principper, som Unionen er bygget på; glæder sig over parternes styrkede engagement for at finde en løsning på Cypern-problemet; forventer, at Tyrkiet udviser aktiv støtte til en hurtig og vellykket afslutning af forhandlingerne, og gentager, at Tyrkiets engagement i og bidrag til en samlet løsning er af afgørende betydning; opfordrer alle de involverede parter til at støtte forhandlingsprocessen, bidrage til et positivt resultat og udnytte det aktuelle vindue af muligheder; opfordrer indtrængende Kommissionen til at udnytte alle sine ressourcer for fuldt ud at støtte en vellykket afslutning af genforeningsprocessen;
A.

der henviser til, at Liu Xiaobo, den fremtrædende kinesiske forfatter og menneskerettighedsaktivist, formelt er blevet frihedsberøvet og sat i fængsel fire gange i løbet af de seneste 30 år; der henviser til, at Liu Xiaobo i 2009 blev fængslet i 11 år for »statsundergravende virksomhed« efter at have bidraget til at skrive et manifest, der kaldes »Charter 08«; der henviser til, at de formelle procedurer i sagen mod Liu Xiaobo ikke har givet ham mulighed for at være repræsenteret eller selv at være til stede under formelle retslige procedurer, og at diplomater fra mere end en halv snes lande, herunder flere medlemsstater, blev nægtet adgang til domstolen, mens retssagen stod på;
54.

fremhæver det presserende behov for at udrydde seksuel og kønsbaseret vold ved at sætte ind over for den udbredte og systematiske anvendelse heraf som et krigsvåben mod kvinder og piger; opfordrer indtrængende alle lande til at udvikle programmer for nationale handlingsplaner (NAPA'er) i overensstemmelse med FN's Sikkerhedsråds resolution 1325 såvel som strategier for bekæmpelse af vold mod kvinder, og opfordrer til et omfattende engagement med henblik på at sikre gennemførelse af denne resolution; efterlyser et globalt tilsagn om at sikre kvinders og pigers sikkerhed lige fra begyndelsen af enhver nødsituation eller krise og i situationer efter en konflikt med alle til rådighed værende midler, såsom adgang til den samlede vifte af ydelser på området seksuel og reproduktiv sundhed, herunder lovlig og sikker abort for ofre for voldtægt i krigssammenhæng; understreger endvidere, at kvinder ofte udsættes for fysiske, psykologiske og socioøkonomiske konsekvenser af vold, også efter afslutningen af en konflikt;